เรื่องร้องเรียน: การที่คอนโดบันยันทรีสร้างป้ายตรงเป็นกำแพงเพื่อโฆษณาคอนโดตัวเองนั้นกำแพงป้ายดังกล่าว ไม่น่าจะถูกต้องตามกฎหมาย ควรมีระยะร่น และทำแนวรั่ว ความสูงกำแพง ไม่บดบังการสัญจรของทางสัญจรของถนนสาธารณะประโยชน์  กฎกระทรวงฉบับที่ 55 (พ.ศ. 2543) ซึ่งออกตามพระราชบัญญัติควบคุมอาคารฯ ซึ่งมีข้อกำหนดต่าง ๆ เกี่ยวกับรั้วดังนี้ ข้อ 5 รั้วหรือกําแพงกันเขตที่อยู่มุมถนนสาธารณะที่มีความกว้างตังแต่ 3 เมตรขึ้นไป และมีมุมหักน้อยกว่า 135 องศา ต้องปาดมุมรั้วหรือกําแพงกันเขตนั้น โดยให้ส่วนที่ปาดมุมมีระยะไม่น้อยกว่า 4 เมตร และทํามุมกับแนวถนนสาธารณะ เป็นมุมเท่า ๆ กัน ข้อ 42 กำหนดว่าการสร้างรั้วไม่ต้องร่นแนวอาคารจากที่สาธารณะอย่างอาคารอื่น ๆ ข้อ 47 กำหนดว่ารั้วหรือกําแพงที่สร้างขึ้นติดต่อหรือห่างจากถนนสาธารณะน้อยกว่าความสูงของรั้ว ให้ก่อสร้างได้สูงไม่เกิน 3 เมตร เหนือระดับทางเท้าหรือถนนสาธารณะ
การดำเนินการของเจ้าหน้าที่: พิจารณาตามกฎกระทรวง ข้อบัญญัติกรุงเทพมหานคร กรณีรั้วหรือกำแพงดังกล่าวมีระยะร่นจากเขตทางสาธารณะมากกว่าความสูงของรั้วหรือกำแพงนั้นคือด้านที่อยู่ประชิดทางสาธารณะ(ซอยสมเด็จเจ้าพระยา 17)ฝั่งตรงข้ามโครงการเดอะควอเตอร์ ส่วนอีกฝั่งทางเข้าโครงการบันยันทรีเป็นที่ดินภาระจำยอม ซึ่งรั้วหรือกำแพงดังกล่าวไม่ทำมุมกับทางสาธารณะ จึงไม่เข้าข่ายตามกฎกระทรวงฉบับที่ 55 (พ.ศ. 2543) และข้อบัญญัติกรุงเทพมหานคร เรื่อง ควบคุมอาคาร พ.ศ.2544 (รายละเอียดปรากฎตามเอกสารและภาพถ่ายที่แนบ)
ความเห็นของผู้แจ้ง: ขอบคุณครับ
พื้นที่: แขวงคลองสาน เขตคลองสาน กรุงเทพมหานคร